NARIADENIE KOMISIE (ES) č. 1169/2008
z 25. novembra 2008,
ktorým sa mení a dopĺňa nariadenie (ES) č. 1449/2007, pokiaľ ide o dátumy na podávanie žiadostí o dovozné povolenia v roku 2008 v rámci colných kvót týkajúcich sa cukru
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 148 písm. c) spolu s jeho článkom 4,
keďže:
(1)
V článku 5 nariadenia Komisie (ES) č. 1449/2007 zo 7. decembra 2007, ktorým sa ustanovuje výnimka z nariadení (ES) č. 2402/96, (ES) č. 2058/96, (ES) č. 2375/2002, (ES) č. 2305/2003, (ES) č. 950/2006, (ES) č. 955/2005, (ES) č. 969/2006, (ES) č. 1100/2006, (ES) č. 1918/2006, (ES) č. 1964/2006, (ES) č. 1002/2007 a (ES) č. 508/2007, pokiaľ ide o dátumy na podávanie žiadostí a vydávanie dovozných povolení v roku 2008 v rámci colných kvót týkajúcich sa sladkých zemiakov, maniokového škrobu, obilnín, ryže, cukru a olivového oleja, a ktorým sa ustanovuje výnimka z nariadení (ES) č. 1445/95, (ES) č. 1518/2003, (ES) č. 596/2004 a (ES) č. 633/2004, pokiaľ ide o dátumy vydávania vývozných povolení v roku 2008 v sektore hovädzieho a teľacieho mäsa, bravčového mäsa, vajec a hydinového mäsa (2), sa ustanovuje výnimka na rok 2008 týkajúca sa dátumov na podávanie žiadostí o dovozné povolenia v rámci colných kvót týkajúcich sa cukru.
(2)
Nariadením Komisie (ES) č. 950/2006 z 28. júna 2006, ktorým sa na hospodárske roky 2006/2007, 2007/2008 a 2008/2009 ustanovujú vykonávacie opatrenia na dovoz a rafináciu produktov zo sektora cukru v rámci určitých colných kvót a preferenčných dohôd (3), zmeneným a doplneným nariadením (ES) č. 892/2008 (4), sa otvorili nové colné kvóty s poradovými číslami 09.4431 až 09.4437. Výnimka týkajúca sa dátumov na podávanie žiadostí o dovozné povolenia by sa mala rozšíriť o tieto nové kvóty a nariadenie (ES) č. 1449/2007 by sa preto malo zodpovedajúcim spôsobom zmeniť a doplniť.
(3)
Opatrenia ustanovené v tomto nariadení sú v súlade so stanoviskom riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Článok 5 ods. 1 nariadenia (ES) č. 1449/2007 sa nahrádza takto:
„1. Odchylne od článku 4 ods. 2 nariadenia (ES) č. 950/2006, žiadosti o dovozné povolenia na cukrovarnícke výrobky v rámci kvót 09.4331 až 09.4351, 09.4315 až 09.4320, 09.4324 až 09.4328, 09.4365, 09.4366, 09.4380, 09.4390 a 09.4431 až 09.4437 na rok 2008 je možné podávať len do piatka 12. decembra 2008 do 13.00 bruselského času.“
Článok 2
Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 25. novembra 2008